
Projektas 

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. GRUODŽIO 23 D. NUTARIMO NR. 1495 „DĖL LIETUVOS RESPUBLIKOS GYVENTOJŲ REGISTRO NUOSTATŲ PATVIRTINIMO“ PAKEITIMO

2020 m.                    d. Nr.
Vilnius

Lietuvos Respublikos Vyriausybė  nutaria:
. Pakeisti Lietuvos Respublikos gyventojų registro nuostatus, patvirtintus Lietuvos Respublikos Vyriausybės 2014 m. gruodžio 23 d. nutarimu Nr. 1495 „Dėl Lietuvos Respublikos gyventojų registro nuostatų patvirtinimo“:
. Papildyti 221 papunkčiu:
„. Registro objektai įregistruojami ir Registro objekto duomenys į Registrą įrašomi bei keičiami atlygintinai, išskyrus Lietuvos Respublikos valstybės informacinių išteklių valdymo įstatyme ir Nuostatuose nustatytas išimtis. Atlyginimo už Registro objekto įregistravimą ir Registro duomenų įrašymą bei keitimą dydžius nustato Lietuvos Respublikos Vyriausybė. Atlyginimas mokamas Registrų centro nustatyta tvarka.“
. Papildyti 261 punktu:
„. Registro duomenys Nuostatų 26.2 ir 26.3 papunkčiuose nustatytais atvejais įrašomi ir keičiami atlygintinai, išskyrus Reglamente (ES) 2016/679, Lietuvos Respublikos valstybės informacinių išteklių valdymo įstatyme ir Nuostatuose nustatytas išimtis. Atlyginimo už Registro duomenų įrašymą ir keitimą dydžius nustato Lietuvos Respublikos Vyriausybė. Atlyginimas mokamas Registrų centro nustatyta tvarka.“
. Papildyti 401 punktu:
„. Registrų centras duomenų gavėjų, kuriems duomenys teikiami elektroniniu būdu pagal sutartis, prašymu gali teikti Registre suteiktų paslaugų išklotines (vartotojo per mėnesį atliktų veiksmų protokolus). Šios išklotinės teikiamos už Lietuvos Respublikos Vyriausybės nustatyto dydžio atlyginimą.“
. Pakeisti 43 punktą ir jį išdėstyti taip:
„. Kitiems asmenims, turintiems teisės aktų nustatytą teisę gauti duomenis ir nenurodytiems Nuostatų 42 punkte, duomenys teikiami už Lietuvos Respublikos Vyriausybės nustatyto dydžio atlyginimą. Atlyginimas mokamas Registrų centro nustatyta tvarka.“
. Pakeisti 44 punktą ir jį išdėstyti taip: 
„. Pagal duomenis parengta pažyma, Registro išrašas ar informacija duomenų gavėjui turi būti pateikiami ne vėliau kaip per 20 darbo dienų nuo duomenų gavėjo prašymo išduoti pažymą, Registro išrašą ar informaciją gavimo Registrų centre. Jeigu dėl prašomos informacijos apimties ar jos apdorojimo sudėtingumo pažymos, Registro išrašo ar informacijos neįmanoma pateikti per 20 darbo dienų, Registrų centro vadovas turi teisę pratęsti šį terminą dar iki 20 darbo dienų ir apie tai ne vėliau kaip kitą darbo dieną raštu pranešti duomenų gavėjui ir nurodyti pratęsimo priežastis. Pažymos, Registro išrašai skubos tvarka pateikiami ne vėliau kaip per vieną darbo dieną nuo apmokėjimo už pažymos, Registro išrašo išdavimą patvirtinimo Registrų centre. Jeigu duomenų gavėjo buvo paprašyta patikslinti ar papildyti prašymą išduoti pažymą, Registro išrašą ar informaciją, pažymos, Registro išrašo ar informacijos pateikimo terminas skaičiuojamas nuo patikslinto ar papildyto prašymo gavimo Registrų centre.“
. Pakeisti 55 punktą ir jį išdėstyti taip:
„. Registras finansuojamas lėšomis, gautomis už Registro objektų registravimą, Registro duomenų ir kitų paslaugų teikimą, taip pat iš Lietuvos Respublikos valstybės biudžeto lėšų (įskaitant Europos Sąjungos lėšas).“
. Nustatyti, kad:
. šis nutarimas, išskyrus 1.1 ir 1.6 papunkčius, įsigalioja 2020 m. spalio 1 d.; 
. šio nutarimo 1.1 ir 1.6 papunkčiai įsigalioja 2022 m. sausio 1 d. 

